ALAQUÀS ACULL UNA XARRADA COL·LOQUI SOBRE EL PATRONAT DE PROTECCIÓ A LA DONA AL PAÍS VALENCIÀ PER A REFLEXIONAR SOBRE AQUESTA ETAPA DE LA HISTÒRIA
28/05/2025

# ALAQUÀS ACULL UNA XARRADA COL·LOQUI SOBRE EL PATRONAT DE PROTECCIÓ A LA DONA AL PAÍS VALENCIÀ PER A REFLEXIONAR SOBRE AQUESTA ETAPA DE LA HISTÒRIA

*   28/05/2025
*   [Memòria democràtica](/categoria/33/0/memoria_democratica)
*   [Imprimir](#)
*   Compartir
*    https://www.alaquas.org/documento.asp?id\_do=22913

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22913%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20ACULL%20UNA%20XARRADA%20COL%C2%B7LOQUI%20SOBRE%20EL%20PATRONAT%20DE%20PROTECCI%C3%93%20A%20LA%20DONA%20AL%20PA%C3%8DS%20VALENCI%C3%80%20PER%20A%20REFLEXIONAR%20SOBRE%20AQUESTA%20ETAPA%20DE%20LA%20HIST%C3%92RIA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22913/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22913/28052025whatsapp_image_2025-05-28_at_08_13_30_3_1_Form_4.jpg)](https://www.alaquas.org/ficheros/documentos/2025/2/22913/28052025whatsapp_image_2025-05-28_at_08_13_30_3_1_Form_10.jpg "<a href='https://www.alaquas.org/ficheros/documentos/2025/2/22913/28052025whatsapp_image_2025-05-28_at_08_13_30_3_1_Form_10.jpg' target=_blank><i class='fa fa-external-link' aria-hidden='true'></i>.ALAQUÀS ACULL UNA XARRADA COL·LOQUI SOBRE EL PATRONAT DE PROTECCIÓ A LA DONA AL PAÍS VALENCIÀ PER A REFLEXIONAR SOBRE AQUESTA ETAPA DE LA HISTÒRIA</a>")

L'acte és una mostra del compromís de l'Ajuntament d'Alaquàs amb la memòria democrática, la igualtat i els drets humans.

Alaquàs va acollir el passat dilluns 26 de maig una xarrada col·loqui sobre les "Cròniques del Patronat de Protecció a la Dona al País Valencià". L’acte va comptar amb la presència de la Regidora d’Igualtat i Memòria Democràca, Elena Álamo i la participació de María Palau Galdón i Marta García Carbonell, autores del llibre "Indignes filles de la seua pàtria. Cròniques del Patronat de Protecció a la Dona al País Valencià" i Pilar Dasí Crespo, psicoanalista i supervivent del Patronat.

La Regidora va destacar la importància d’aquesta xarrada organitzada “per a reflexionar sobre una part silenciada de la nostra història recent” i que respon al “compromís ferm de l’Ajuntament d’Alaquàs amb la memòria democràtica, la igualtat i els drets humans”. L’edil va recordar que “en un municipi que ha fet de la cultura, la igualtat i la justícia social una senya d’identitat, hui donem un pas més en la recuperació d’aquelles veus que durant dècades van ser ignorades en un encontre de justícia i respecte cap a la veritat”.

Durant la vesprada es va parlar de la història d’aquelles dones que van patir en silenci, que van ser tancades sense judici i castigades sota el Patronat de Protecció a la Dona, un sistema repressiu dissenyat específicament per a les dones que no encaixaven amb el model que imposava la Dictadura i la moral catòlica. Moltes dones hi van ser pressionades per a entregar els seus fills en adopció, altres van patir el robatori dels seus bebés, i moltes més van ser sotmeses a teràpies de conversió per no ajustar-se al model de sexualitat imposat. Tot sota l’empar d’un sistema que deia protegir però que, en realitat, castigava la llibertat, la diferència i la dignitat.